Държавен вестник, бр. 84, 2000 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  84
§ 38. В чл. 181, ал. 3 се създава изречение
второ:
“Не се допуска ограничаване на правата на
отделни акционери от един клас.”
§ 39. Създават се нови чл. 187а—187е, като
досегашните чл. 187а и 187б се отменят:
“Придобиване на собствени акции
Чл. 187а. (1) Дружеството може да придоби-
ва собствени акции само:
1. при намаляване на капитала по чл. 200, т. 2;
2. при универсално правоприемство, освен
при вливане или сливане;
3. ако това става безвъзмездно;
4. ако извършва по занятие сделки с ценни
книжа и придобива акциите в изпълнение на
поръчка на трето лице;
5. при изключване на акционер по чл. 189,
ал. 2 и 3;
6. в резултат на принудително изпълнение
на задължение на акционер към дружеството;
7. ако те са издадени като привилегировани
акции специално с тази привилегия;
8. при обратно изкупуване.
(2) В случаите по ал. 1, т. 2, 6, 7 и 8 акциите
трябва да са изплатени изцяло.
(3) Дружеството преустановява упражнява-
нето на правата по собствените акции до тяхно-
то прехвърляне.
(4) Общата номинална стойност на собстве-
ните акции, придобити по ал. 1, с изключение
на тези по т. 1 и 7, не може да надхвърля 10 на
сто от капитала. Дружеството е длъжно да прех-
върли в тригодишен срок притежаваните соб-
ствени акции, които надхвърлят този размер.
(5) Ако акциите, придобити в случаите по
ал. 1, т. 2—8, не бъдат отчуждени в срока по
ал. 4, те се обезсилват и се прилага чл. 200, т. 2.
(6) Собствените акции не се вземат предвид
при определяне на чистата стойност на активи-
те на дружеството по чл. 247а, ал. 2.
Обратно изкупуване на акции
Чл. 187б. (1) Дружеството може да изкупи
собствени акции въз основа на решение на об-
щото събрание на акционерите, което определя:
1. максималния брой акции, подлежащи на
обратно изкупуване;
2. условията и реда, при които съветът на
директорите или управителният съвет извърш-
ват изкупуването в определен срок не по-дълъг
от 18 месеца;
3. минималния и максималния размер на
цената на изкупуване.
(2) Решението по ал. 1 се взема с мнозинство
от представения капитал, а ако обратното изку-
пуване не е изрично предвидено в устава—с мно-
зинство две трети от представените акции. Реше-
нието се вписва в търговския регистър и съобще-
ние за него се обнародва в “Държавен вестник”.
(3) Изкупуването се извършва при съответ-
но прилагане на чл. 247а, ал. 1 и 2.
Акции с привилегия за обратно изкупуване
Чл. 187в. (1) Уставът може да предвиди изда-
ване на акции, които подлежат на обратно изку-
пуване, при условия и по ред, установени в него.
(2) Дружеството представя в търговския
регистър предложението за обратно изкупува-
не, съобщение за което се обнародва в “Държа-
вен вестник”.
(3) Изкупуването може да се извършва само
със суми, предназначени за разпределяне съг-
ласно чл. 247а, ал. 1, 2 и 3.
(4) Дружеството е длъжно да образува ре-
зерв в размер номиналната стойност на всички
изкупени акции по ал. 1. Този резерв може да се
разпределя между акционерите само при нама-
ляване на капитала с изкупените акции, както
и да се използва за увеличаване на капитала.
Недопустимо придобиване
на собствени акции
Чл. 187г. Ако дружеството е придобило соб-
ствени акции в нарушение на чл. 187а до 187в,
те трябва да бъдат прехвърлени в едногодишен
срок от придобиването им. В противен случай
акциите се обезсилват и се прилага чл. 200, т. 2.
Разкриване на информация
Чл. 187д. В годишния счетоводен отчет на
дружество задължително се посочват:
1. броят и номиналната стойност на придо-
битите и прехвърлените през годината собстве-
ни акции;
2. основанието за придобиванията, извърше-
ни през годината, както и заплатената цена;
3. броят и номиналната стойност на прите-
жаваните собствени акции.
Случаи, приравнени на придобиване на
собствени акции
Чл. 187е. (1) Правилата на чл. 187а до
чл. 187д се прилагат и когато:
1. акции на дружеството се придобиват и при-
тежават от едно лице за сметка на дружеството;
2. акции на дружеството се придобиват и
притежават от друго дружество, в което първо-
то пряко или непряко притежава мнозинство
от правото на глас или върху което може пряко
или непряко да упражнява контрол;
3. дружеството приема собствени акции или
акции на дружество по т. 2 в залог.
(2) Когато дружеството е записало собстве-
ни акции при учредяването си или при увелича-
ване на капитала, за тях се прилагат чл. 187а,
ал. 3, чл. 187г и 187д.
(3) Дружеството не може да предоставя заеми
или да обезпечава придобиването на негови акции
от трето лице. Ограничението не се прилага за
сделки, сключени от банки или небанкови финан-
сови институции при обичайната им дейност.”
§ 40. В чл. 188, ал. 1 се създава изречение
второ:
“Останалата част се внася в срок, определен
в устава, но не повече от две години от вписва-
нето на дружеството, съответно на увеличени-
ето на капитала.”
§ 41. В чл. 190, ал. 2 изречение второ се из-
меня така:
“Лихвите се изплащат от печалбата преди
дивидентите съгласно чл. 247а независимо от
решението на общото събрание на акционери-
те за разпределение на печалбата.”